ai4bharat/Pralekha huggingface dataset:
माहिती आणि प्रसारण मंत्रालय
पर्यावरण स्नेही जीवनशैलीसाठीच्या मिशन लाइफ जागृती अभियानाचे गोव्यामध्ये आयोजन
गोवा, 25 मे 2023
केंद्रीय संचार ब्युरो, गोवा आणि 1 गोवा बटालियन एनसीसी पणजी यांच्या वतीने आज मीरामार समुद्रकिनारी पर्यावरण स्नेही जीवनशैलीसाठीच्या मिशन लाईफ अभियान या विषयावर जनजागृती कार्यक्रमाचे आयोजन करण्यात आले होते. या कार्यक्रमाला एनसीसी मधील 100 हून अधिक उत्साही छात्रसैनिक उपस्थित होते. यावेळी त्यांनी पर्यावरणाचे रक्षण करतानाच इतरांना पर्यावरणपूरक सवयी अंगीकारण्यासाठी प्रोत्साहित करण्यासाठी बदल घडवून आणण्याची प्रतिज्ञा केली.
फीडबॅक फाऊंडेशनचे उपाध्यक्ष बालाजी केंद्रे यांच्या नेतृत्वाखाली शाश्वत जीवनशैली विषयी जागरूकता सत्र झाले. त्यांनी यावेळी अभियानाची उद्दिष्टे विशद केली आणि उज्ज्वल भविष्यासाठी शाश्वत जीवनशैली अंगीकारण्याच्या महत्त्वावर भर दिला.या सत्रानंतर शाश्वत जीवनशैली अंगिकारण्याचा संदेश देणाऱ्या पथनाट्याचे छात्रसैनिकांनी सादरीकरण केले. छात्रसैनिक आणि समुद्रकिनाऱ्यावर उपस्थित पर्यटकांमधील संवाद हे या कार्यक्रमाचे प्रमुख आकर्षण होते.
एनसीसी छात्रसैनिकांनी पर्यटकांना समुद्रकिनारे स्वच्छ ठेवण्यासंदर्भात आणि शाश्वत जीवन पद्धतींचा अवलंब करणे याविषयी जागरूक केले. हा संवाद या अभियानाचा संदेश देण्यासाठी आणि पर्यावरणाचे रक्षण करण्याच्या गरजेबद्दल जनजागृती करण्यासाठी प्रभावी ठरला.
1 गोवा बटालियन एनसीसी पणजीचे कमांडिंग ऑफिसर, कर्नल एमकेएस राठोड, पीआयबी गोवाचे उपसंचालक गौतम कुमार आणि केंद्रीय संचार ब्युरोचे प्रसिद्धी अधिकारी, रियास बाबू या कार्यक्रमाला उपस्थित होते.
मिशन लाइफ अभियानाबद्दल
1 नोव्हेंबर 2021 रोजी ग्लासगो येथे आयोजित कॉप 26 मध्ये पंतप्रधान नरेंद्र मोदी यांनी पर्यावरणस्नेही जीवनशैलीसाठी लाईफ  ही संकल्पना मांडली.मिशन-मोड, वैज्ञानिक आणि व्यापक कार्यक्रमाद्वारे लाईफच्या कल्पना आणि ध्येय अंमलात आणणे आणि हवामान बदलासंदर्भात चर्चेसाठी भारताची वचनबद्धता प्रदर्शित करणे हे मिशन लाईफचे उद्दिष्ट आहे. मिशन लाईफची  रचना ही 2022 ते 2027 या कालावधीत पर्यावरणाचे संरक्षण आणि संवर्धन करण्यासाठी वैयक्तिक आणि सामूहिक कृती करण्याच्या अनुषंगाने किमान एक अब्ज भारतीय आणि जगातील इतर नागरिकांना एकत्रित आणण्याच्या उद्देशाने करण्यात आली आहे. भारतात, 2028 पर्यंत ग्राम आणि शहरी स्थानिक संस्थांपैकी 80%संस्था पर्यावरणस्नेही बनवण्याचे उद्दिष्ट आहे.PIB Panaji | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
पंतप्रधान कार्यालय
रोहित सरदाना यांच्या निधनाबद्दल पंतप्रधानांनी व्यक्त केला शोक
पत्रकार रोहित सरदाना यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे.
ट्विटरवरून व्यक्त केलेल्या शोकसंदेशात पंतप्रधान म्हणतात,
"रोहित सरदाना आपल्या सर्वांना फार लवकर सोडून गेले. अतिशय चैतन्यमय आणि उत्साही, भारताच्या प्रगतीची आस असलेले आणि दयाळू अंतःकरणाचे व्यक्तिमत्त्व असणारे रोहित अनेकांच्या स्मरणात राहणार आहेत. त्यांच्या अकाली निधनाने प्रसारमाध्यमांच्या क्षेत्रात मोठी पोकळी निर्माण झाली आहे. त्यांचे कुटुंबीय, मित्रपरिवार आणि चाहत्यांप्रती मी शोकसंवेदना प्रकट करतो. ओम शांतिः ।"
Rohit Sardana left us too soon. Full of energy, passionate about India’s progress and a kind hearted soul, Rohit will be missed by many people. His untimely demise has left a huge void in the media world. Condolences to his family, friends and admirers. Om Shanti.
— Narendra Modi  April 30, 2021
Jaydevi PS/J.Waishampayan/P.Kor
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 169.63 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 11,08,938 आहे
उपचाराधीन रुग्णांचे प्रमाण 2.62% आहे
रुग्ण बरे होण्याचा दर सध्या 96.19% आहे.
गेल्या 24 तासात 1,99,054 रुग्ण बरे, त्यामुळे बरे झालेल्या एकूण रुग्णसंख्या वाढून 4,06,60,202 वर
गेल्या 24 तासात 83,876 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 74.15 कोटी चाचण्या करण्यात आल्या. गेल्या 24 तासात 11,56,363 चाचण्या करण्यात आल्या
रसायन आणि खते मंत्रालय
खरीप हंगामात खतांचा अखंड पुरवठा व्हावा यासाठी सदानंद गौडा यांनी व्हिडिओ कॉन्फरन्सद्वारे खत कंपन्यांसमवेत घेतली बैठक
खरीप हंगामात शेतकऱ्यांना खतांचा पुरेसा पुरवठा सुनिश्चित करण्यासाठी केंद्रीय रसायन आणि खत मंत्री डी व्ही सदानंद गौडा यांनी आज भागधारक आणि खत कंपन्यांशी व्हिडिओ कॉन्फरन्सद्वारे संवाद साधला. राज्यमंत्री मनसुख मांडवीय देखील या बैठकीला उपस्थित होते.
कोरोना आजाराच्या साथीच्या काळात प्रतिकूल परिस्थितीतही सरकारला सहकार्य केल्याबद्दल श्री गौडा यांनी कंपन्यांच्या प्रतिनिधींना यानिमित्ताने बोलताना धन्यवाद दिले. गौडा म्हणाले, आगामी खरीप हंगामातील पिकांसाठी खतांची उपलब्धता पुरेशी असल्याबाबत मंत्रालयाने खात्री दिली आहे. सर्व प्रकारच्या अडचणी असूनही खत उद्योगांनी आपले उद्योग सुरू ठेवल्याबद्दल श्री गौडा यांनी त्यांचे कौतुक केले.
केंद्रीय मंत्री म्हणाले की, खरीप हंगाम सुरू झाला आहे, आणि देशाच्या विविध भागातील शेतकऱ्यांनी शेतीच्या कामांना प्रारंभ केला आहे. ते म्हणाले, यावर्षी चांगला पावसाळा अपेक्षित आहे. म्हणूनच, यावर्षीही खतांची मागणी चांगली राहू शकते, यावर त्यांनी भर दिला. मागच्या वर्षीच्या तुलनेत, यंदा एप्रिल, मे आणि जून या महिन्यात युरिया आणि पी अँड के या दोन्ही खतांच्या थेट लाभ हस्तांतरणाच्या  विक्रीत लक्षणीय वाढ झाली आहे.
ते म्हणाले खरीप हंगामात साधारणपणे 170 लाख मेट्रिक टन युरियाची आवश्यकता आहे, तर उत्पादन साधारणपणे 133 लाख मेट्रिक टन असू शकते. ही तफावत आयातीच्या माध्यमातून पूर्ण करता येईल. यापूर्वीच दोन जागतिक निविदा काढल्या गेल्या आहेत आणि देशभरातील शेतकऱ्यांच्या गरजा भागविण्यासाठी खत विभाग युरियाची आयात करीत राहणार आहे.
कंपन्यांच्या अधिकाऱ्यांनी त्यांच्या सूचना आणि त्यांना भेडसावणाऱ्या अडचणी यावेळी मांडल्या.
पंतप्रधान कार्यालय
पंतप्रधानांच्या हस्ते सिक्कीम, अरुणाचल प्रदेश आणि त्रिपुरातील इंटीग्रेटेड कमांड आणि कंट्रोल सेंटरचे भूमिपूजन
(नवी दिल्ली, 7 मार्च 2019
पंतप्रधान नरेंद्र मोदी यांनी आज नवी दिल्लीतून पूर्वोत्तर राज्यातल्या 5 स्मार्ट सिटीजसाठी एकात्मिक नियंत्रण केंद्रांचे व्हिडिओ कॉन्फरसिंगद्वारे भूमिपूजन केले.
सिक्कीममधल्या नामची आणि गंगटोक, अरुणाचल प्रदेशातल्या इटानगर आणि पासीघाट तसेच त्रिपुरामधल्या आगरतळा येथील एकात्मिक नियंत्रण केंद्राच्या फलकांचे पंतप्रधानांनी डिजिटली अनावरण केले.
B.Gokhale/J.Patankar/P.Kor
पंतप्रधान कार्यालय
महाराष्ट्रात रुग्णालयास लागलेल्या आगीत झालेल्या जीवितहानी बद्दल पंतप्रधानांनी दुःख व्यक्त केले
महाराष्ट्र अहमदनगर येथे रुग्णालयाला लागलेल्या आगीत झालेल्या जीवितहानी बद्दल पंतप्रधान नरेंद्र मोदी यांनी तीव्र दुःख व्यक्त केले आहे.
"महाराष्ट्रात अहमदनगर येथे रुग्णालयाला लागलेल्या आगीत झालेली जीवितहानी दुःखद आहे. शोकाकुल कुटुंबीयांच्या दुःखात सहभागी आहे. या दुर्घटनेतील जखमी लवकर बरे होवोत." असे पंतप्रधानांनी आपल्या ट्विटर संदेशात म्हटले आहे.
आरोग्य आणि कुटुंब कल्याण मंत्रालय
19 राज्ये/केंद्र शासित प्रदेशांमध्ये 63.13 टक्क्याहून अधिक रुग्ण बरे होण्याच्या दराची नोंद
एकाच दिवसात सर्वाधिक म्हणजे 28 हजार 472 रुग्ण बरे झाल्याची नोंद झाली आहे. शिवाय गेल्या 24 तासात बरे झालेल्या/ घरी सोडण्यात आलेल्या कोविड-19 रुग्णांची ही सर्वाधिक संख्या आहे. यासह, बरे झालेल्या रूग्णांची संख्या आता 7 लाख 53 हजार 49 इतकी आहे. यामुळे कोविड-19 रूग्णांमधील बरे होण्याचा दर 63.13 टक्क्यांपर्यंत वाढला आहे.
रुग्ण बरे होण्याच्या संख्येत झालेल्या वाढीमुळे सक्रिय रुग्ण संख्येत  3 लाख 41 हजार 916 पर्यंत फरक पडला आहे. हा फरक उतरोत्तर वाढत जाणाऱ्या प्रगतीचे निदर्शक आहे.
राष्ट्रीय पातळीवर रुग्ण बरे होण्याचा दर सुधारला असताना 19 राज्ये/ केंद्र शासित प्रदेशामधील हाच दर राष्ट्रीय सरासरीपेक्षा जास्त आहे.
|
|
राज्ये/केंद्र शासित प्रदेश
|
|
रुग्ण बरे होण्याचा दर
|
|
दिल्ली
|
|
84.83%
|
|
लडाख 
|
|
84.31%
|
|
तेलंगणा
|
|
78.37%
|
|
हरियाणा
|
|
76.29%
|
|
अंदमान-निकोबर बेटे
|
|
75.00%
|
|
राजस्थान
|
|
72.50%
|
|
गुजरात
|
|
72.30%
|
|
छत्तीसगड
|
|
71.81%
|
|
आसाम
|
|
71.05%
|
|
ओदिशा
|
|
70.96%
|
|
तामिळनाडू
|
|
70.12%
|
|
मणीपुर
|
|
69.48%
|
|
चंदीगढ
|
|
68.97%
|
|
उत्तराखंड
|
|
67.99%
|
|
पंजाब
|
|
67.86%
|
|
मध्यप्रदेश
|
|
67.47%
|
|
दादरा-नगर हवेली, दीव-दमण
|
|
65.67%
|
|
हिमाचल प्रदेश
|
|
64.72%
|
|
बिहार
|
|
63.95%
बरे झालेल्या रुग्णांची सातत्याने वाढती संख्या, तसेच सक्रिय व बरे झालेल्या रूग्णांमधील वाढता फरक, या गोष्टीची साक्ष देतात, की केंद्राने अवलंबलेली व राज्य/ केंद्र शासित प्रदेश सरकारांनी राबवलेली धोरणे इच्छित परिणाम साधत आहेत. घरोघरी केलेले सर्वेक्षण, देखरेख ठेवणे, प्रभावी नियंत्रण योजना, असुरक्षित लोकांची तपासणी व विस्तारीत प्रसार-चाचणी यांच्या माध्यमातून बाधित रुग्ण लवकरात लवकर शोधण्यावर प्राथमिक लक्ष केंद्रित केले गेले आहे. तीन-स्तरीय आरोग्य पायाभूत सुविधा व उत्तम प्रकारे अंमलात आणलेल्या काळजी घेण्याच्या नियमावलीने रुग्णालय तसेच गृह-विलगीकरण यांच्याद्वारे प्रभावी उपचारांना मदत झाली आहे.
एम्स, नवी दिल्लीने, राज्ये/ केंद्र शासित प्रदेशांमधील उत्कृष्ट केंद्रांच्या सहाय्याने अति दक्षता विभागामधील रूग्णांचे उपचार करण्यास व काळजी घेण्यास मदत केली आहे; ज्यायोगे भारतात कोविड रुग्णांचे प्रमाण कमी राखणे शक्य झाले आहे. एम्स, नवी दिल्लीचा ‘ई-आयसीयू’ कार्यक्रम केंद्र-राज्य सहकार्याचा आणखी एक मार्ग आहे, ज्याचा उद्देश मृत्युदर कमी करण्याचा आहे. आठवड्यातून दोनदा आयोजित या ‘टेलि-कन्सल्टेशन’ सत्रांमुळे अति दक्षता विभागातील रूग्णांच्या व्यवस्थापनातील तज्ज्ञांच्यासमान अनुभव व तांत्रिक सल्ल्याद्वारे राज्यातील मोठ्या कोविड-19रुग्णालयांना मार्गदर्शन व आधार मिळत आहे. आरोग्य सेवा कर्मचार्यांच्या समर्पित प्रयत्नांमुळे रुग्ण बरे होण्याचा दर सुधारत आहे व मृत्यू प्रकरणांची संख्या सतत कमी होत आहे, जी सध्या 2.41% आहे.
कोविड-19 संबंधित तांत्रिक मुद्दे, मार्गदर्शक तत्त्वे व सल्लागारांच्या अद्ययावत माहितीसाठी कृपया नियमितपणे https://www.mohfw.gov.in/, तसेच @MOHFW_INDIA. येथे भेट द्या.
कोविड-19शी संबंधित तांत्रिक प्रश्न technicalquery.covid19[at]gov[dot]in व इतर प्रश्न ncov2019[at]gov[dot]in, तसेच @CovidIndiaSeva येथे विचारू शकता.
कोविड-19 बाबत काही प्रश्न असल्यास कृपया आरोग्य व कुटुंब कल्याण मंत्रालयाच्या मदत क्रमांकावर संपर्क साधा: +91-11-23978046 or 1075 .
कोविड-19 वरील राज्ये /केंद्र शासित प्रदेशांच्या मदत क्रमांकाची यादी https://www.mohfw.gov.in/pdf/coronvavirushelplinenumber.pdf वर देखील उपलब्ध आहे.
राष्ट्रपती कार्यालय
भारतीय संरक्षण संपत्ती सेवा विभाग, भारतीय कौशल्य विकास सेवा, भारतीय व्यापार सेवा, भारतीय दूरसंवाद सेवा विभागांच्या अधिकारी/अधिकारी प्रशिक्षणार्थीनी आज राष्ट्रपतींची घेतली भेट
नवी दिल्ली, 30 सप्टेंबर 2022
भारतीय संरक्षण संपत्ती सेवा विभाग, भारतीय कौशल्य विकास सेवा, भारतीय व्यापार सेवा, भारतीय दूरसंवाद सेवा विभागांच्या अधिकारी/अधिकारी प्रशिक्षणार्थीनी घेतली  राष्ट्रपती भवन इथे राष्ट्रपती द्रौपदी मुर्मू यांची भेट घेतली. संबंधित विभागांचा एक भाग झाल्यानंतर देश आणि देशाच्या नागरिकांची अत्यंत प्रामाणिकपणे सेवा करणे हे तुमचे प्राथमिक उद्दिष्ट असायला हवे, असे राष्ट्रपती यावेळी मार्गदर्शन करताना म्हणाल्या. एक लोकसेवक म्हणून त्यांच्या प्रवासात अनेक बदल घडवण्याची संधी मिळेल. असे बदल जे लोकांच्या जीवनात परिवर्तन आणू शकतात. या युवा अधिकाऱ्यांनी जनसेवेचे व्रत घेतले तर त्यांना त्यांच्या नोकरीतून मोठे समाधान मिळेल, असा विश्वास त्यांनी व्यक्त केला.
संरक्षण संपत्ती महासंचालनालय, संरक्षण संपत्तीच्या व्यवस्थापनाकरता उपग्रह प्रतिमा, भौगोलिक तंत्र, कृत्रिम बुद्धिमत्ता यांसारख्या तंत्रज्ञाचा अवलंब करत असल्याबद्दल राष्ट्रपतींनी आनंद व्यक्त केला. सैनिकी छावण्यांच्या उत्तम व्यवस्थापनाच्या दृष्टीने भारतीय संरक्षण संपत्ती सेवा विभागाच्या अधिकाऱ्यांनी तंत्रज्ञानाचा अधिकाधिक वापर करावा असे आवाहन त्यांनी केले. भारतीय दूरसंवाद सेवा विभागांच्या अधिकाऱ्यांसाठी तंत्रज्ञान हे अधिक केंद्रस्थानी आहे, असे त्यांनी सांगितले. गेल्या दोन दशकांत भारतात दूरसंचार क्रांती झाली आहे
भारतीय कौशल्य विकास सेवा विभागाच्या अधिकाऱ्यांना मार्गदर्शन करताना राष्ट्रपतींनी सांगितले की भारताच्या लोकसंख्याशास्त्रीय बहुलतेचा लाभ घेण्यासाठी आपले मनुष्यबळ योग्य प्रकारे कुशल असणे आवश्यक आहे. सध्या कार्यरत असलेल्या लोकसंख्येची उत्पादकता वाढून राष्ट्राच्या विकासात हातभार लागावा यादृष्टीने आपल्या नागरिकांना कौशल्य प्रदान करणे अत्यंत महत्वाचे आहे.
भारताच्या विकासाची यशोगाथा अतिशय आश्वासक आहे, असे राष्ट्रपतींनी भारतीय व्यापार सेवेच्या परिविक्षाधीन अधिकाऱ्यांना संबोधित करताना सांगितले. पाच ट्रिलियन डॉलर्सची अर्थव्यवस्था बनण्याचे आमचे ध्येय असल्याने आम्ही तुमच्यासारख्या तरुण अधिकाऱ्यांकडून महत्त्वपूर्ण भूमिका बजावण्याची अपेक्षा करतो.
Please click here to see the President's Speech -S.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
आरोग्य आणि कुटुंब कल्याण मंत्रालय
केंद्रीय आरोग्यमंत्री डॉ. हर्ष वर्धन यांनी सर्व एम्सबरोबर कोविड व्यवस्थापन प्रयत्नांचा आढावा घेतला
नवी दिल्ली, 20 एप्रिल 2021
केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी आज आरोग्य व कुटुंब कल्याण राज्यमंत्री अश्विनीकुमार चौबे यांच्या उपस्थितीत कोविड संकटाला सार्वजनिक आरोग्य प्रतिसादाबाबत चर्चा करण्यासाठी दहा एम्स, पीजीआयएमईआर चंदीगड आणि जेआयपीएमईआर पुदुच्चेरीच्या संचालकांबरोबर उच्चस्तरीय बैठक घेतली.
कोविड 19 चा प्रादुर्भाव झपाट्याने वाढत आहे आणि त्याकडे त्वरित लक्ष देण्याची गरज असल्याचे सांगून डॉ. हर्ष वर्धन यांनी आतापर्यंत कोविड विरोधातील लढ्याविषयी सविस्तर माहिती दिली. ते म्हणाले की, “कमीत कमी वेळेत आपण चाचण्यांची संख्या एका प्रयोगशाळेवरून आज 2467 प्रयोगशाळांपर्यंत वाढवली असून दररोज 15 लाखांहून अधिक चाचण्याची क्षमता , कोविड केअर सेंटर, ऑक्सिजन बेड आणि व्हेंटिलेटर बेड असलेली कोविड रुग्णालये उभारली आहेत. 12,000 हून अधिक विलगीकरण केंद्रे स्थापन करण्यात आली. आपण पीपीई किट्स, एन 95 मास्कची गरज देखील पूर्ण केली. यामुळे गेल्या वर्षी महामारीचा सामना करण्यात मदत झाली. ”
डॉ. हर्ष वर्धन यांनी या संपूर्ण ‘महायज्ञात’ पंतप्रधान नरेंद्र मोदी यांचे वैयक्तिक योगदान अधोरेखित केले. “पंतप्रधान कोविड प्रतिसादाचा सातत्याने आढावा घेत आहेत. ते आघाडीवर राहून नेतृत्व करत आहेत. काल त्यांनी डॉक्टर आणि औषध निर्माण उद्योगाच्या प्रतिनिधींबरोबर सकारात्मक बैठका घेतल्या आणि आज लस उत्पादकांची भेट घेत आहेत. ”
केंद्रीय आरोग्य सचिव राजेश भूषण यांनी विविध संस्थांच्या संचालकांना सूचना दिल्या. त्यांनी एम्सला विनंती केली की, केंद्रीय सर्वोत्कृष्ट संस्था म्हणून त्यांनी आरोग्य सेवा कर्मचाऱ्यांच्या लसीकरणाचा वेग वाढवावा.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
ऊर्जा मंत्रालय
भारताने आयोजित केली बिम्स्टेक  ऊर्जा केंद्राच्या  नियामक मंडळाची पहिली बैठक
नवी दिल्ली, 1 मार्च 2023
1.भारताच्या "नेबरहुड फर्स्ट" आणि "ऍक्ट ईस्ट" धोरणांवर विशेष भर देण्यात आला आणि बिम्स्टेक  देश एकमेकांकडून शिकू शकतील अशा क्षेत्रांविषयी वृत्तांत सादर करण्यात आला.
2.बिम्स्टेक ऊर्जा केंद्राचे यजमान म्हणून, भारताने बिम्स्टेक ऊर्जा केंद्र  भारतात स्थापन करण्याबाबतचे सादरीकरण केले, आणि केंद्रीय ऊर्जा संशोधन संस्थेच्या , बंगळूरू इथल्या आवारात, बिम्स्टेक ऊर्जा केंद्र  स्थापन केले जाईल अशी माहिती सदस्य देशांना दिली.
3. बैठकीत “भारत सरकार आणि बिम्स्टेक सचिवालय यांच्यातील यजमान देश करार’’ यावर विचार करण्यात आला आणि त्याला अंतिम रूप देण्यात आले, बिम्स्टेकच्या कायमस्वरूपी कार्यकारिणीच्या सातव्या बैठकीत विचार करण्यासाठी त्याची शिफारस करण्यात आली.
4. बिम्स्टेक  ऊर्जा केंद्राच्या नियमांक मंडळाची पहिली बैठक आयोजित करण्याच्या भारताच्या प्रयत्नांची सदस्य देशांनी प्रशंसा केली आणि बिम्स्टेक च्या अशा बैठका वारंवार होऊ शकतात, असे मतही व्यक्त केले.
भारताने 27 फेब्रुवारी 2023 रोजी बंगलुरू येथील शांगी-ला हॉटेलमध्ये बिम्स्टेक  ऊर्जा केंद्राच्या  नियामक मंडळाची पहिली बैठक आयोजित केली होती. ऊर्जा मंत्रालयाचे अतिरिक्त सचिव आणि BEC च्या नियामक मंडळाचे अध्यक्ष, अजय तिवारी, यांनी बिम्स्टेक सदस्य देशांच्या प्रतिनिधींचे स्वागत केले आणि बिम्स्टेक देशांमध्ये सुरु असलेल्या सहकार्याची थोडक्यात पार्श्वभूमी सांगितली.
बिम्स्टेक गटामधील बांगलादेश, भूतान, भारत, म्यानमार, नेपाळ, श्रीलंका आणि थायलंड यासह, सर्व बिम्स्टेक देशांच्या प्रतिनिधींचा या बैठकीत सक्रीय सहभाग होता. प्रदीर्घ काळानंतर बैठकीत सहभागी होण्याची संधी मिळाल्या बद्दल सर्व सदस्य देशांनी समाधान व्यक्त केले.
बैठकीदरम्यान भारताच्या "नेबरहुड फर्स्ट" आणि "ऍक्ट ईस्ट" धोरणांवर विशेष भर देण्यात आला. बिम्स्टेक देश एकमेकांकडून शिकू शकतील अशा क्षेत्रांवरील छायाचित्राव्दारे वृत्तांत यावेळी सादर करण्यात आला.
बिम्स्टेक ऊर्जा केंद्राचे यजमान म्हणून, भारताने बिम्स्टेक ऊर्जा केंद्र  भारतात स्थापन करण्याबाबतचे सादरीकरण केले. केंद्रीय ऊर्जा संशोधन संस्थेच्या , बंगळूरू इथल्या आवारात, बिम्स्टेक ऊर्जा केंद्र  स्थापन केले जाईल अशी माहिती भारताने सदस्य देशांना दिली.
‘सीईए’चे अध्यक्ष घनश्याम प्रसाद यांचे बिम्स्टेक ऊर्जा केंद्राचे पहिले कार्यकारी संचालक म्हणून नामांकन करण्यात आले. या बैठकीत “भारत सरकार आणि बिम्स्टेक सचिवालय यांच्यातील यजमान देश करारावर” विचार करण्यात आला आणि त्याला अंतिम रूप देण्यात आले, आणि बिम्स्टेक च्या कायमस्वरूपी कार्यकारिणीच्या सातव्या बैठकीत विचार करण्यासाठी त्याची शिफारस करण्यात आली.
बिम्स्टेक प्रदेशातील सध्याची ऊर्जा परिस्थिती लक्षात घेता, बैठकीने BEC च्या विशेष विभागांतर्गत  सायबर सुरक्षा,  ग्रीन  हायड्रोजन  ऊर्जा संक्रमण, या अतिरिक्त क्षेत्रांचा समावेश करण्याची शिफारस केली.
बिम्स्टेक  ऊर्जा केंद्राच्या नियमांक मंडळाची पहिली बैठक आयोजित करण्याच्या भारताच्या प्रयत्नांची सदस्य देशांनी प्रशंसा केली. बिम्स्टेक च्या अशा बैठका वारंवार होऊ शकतात, असे मतही सर्व सदस्य देशांनी व्यक्त केले.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
पंतप्रधान कार्यालय
पंतप्रधानांची फिनलंडच्या पंतप्रधानांसोबत बैठक
नवी दिल्ली, 4 मे 2022
दुसऱ्या भारत-नॉर्डिक शिखर परिषदेच्या निमित्ताने, कोपनहेगनमध्ये पंतप्रधान नरेंद्र मोदी यांची फिनलंडच्या पंतप्रधान महामहिम सना मारिन यांच्यासोबत बैठक झाली. दोन्ही नेत्यांची ही पहिलीच प्रत्यक्ष भेट होती.
16 मार्च 2021 रोजी झालेल्या द्विपक्षीय आभासी परिषदेतील निर्णयांच्या अंमलबजावणीत झालेल्या प्रगतीबद्दल दोन्ही बाजूंनी समाधान व्यक्त करण्यात आले.
शाश्वतता, डिजिटलायझेशन तसेच विज्ञान आणि शिक्षणातील सहकार्य ही क्षेत्रे द्विपक्षीय सहकार्याचे महत्त्वाचे स्तंभ असल्याचे दोन्ही नेत्यांनी नमूद केले. कृत्रिम बुद्धिमत्ता, क्वांटम कॉम्प्युटिंग, भविष्यातील मोबाइल तंत्रज्ञान, स्वच्छ तंत्रज्ञान आणि स्मार्ट ग्रिड्स यांसारख्या नवीन आणि उदयोन्मुख तंत्रज्ञानाच्या क्षेत्रात सहकार्य वाढवण्याच्या संधींवर उभय नेत्यांनी चर्चा केली.
पंतप्रधानांनी फिनिश कंपन्यांना ,भारतीय कंपन्यांसोबत भागीदारी करण्यासाठी आणि भारतीय बाजारपेठेत विशेषत: दूरसंचार पायाभूत सुविधा आणि डिजिटल परिवर्तनांमध्ये उपलब्ध असलेल्या अपार संधींचा लाभ घेण्यासाठी आमंत्रित केले.
प्रादेशिक आणि जागतिक घडामोडींवर आणि आंतरराष्ट्रीय संस्थांमधील व्यापक सहकार्यावरही चर्चा झाली.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
युद्धविराम उल्लंघन आणि दहशतवादी हल्ले
जम्मू-काश्मीर मागील 3 दशकांपासून सीमेपलीकडून आर्थिक पाठबळ आणि सहाय्य मिळणाऱ्या दहशतवादामुळे प्रभावित झाले आहे. पाकिस्तानकडून जम्मू-काश्मीर मध्ये आंतरराष्ट्रीय सीमा/नियंत्रण रेषेवर वारंवार होणाऱ्या शस्त्रबंदी उल्लंघनाचे वृत्त येत असते. सरकरने दहशतवादाप्रती शून्य सहिष्णुतेचे धोरण स्वीकारले आहे.
युद्धविरामाचे उल्लंघन / सीमापार गोळीबार प्रकरणात सुरक्षा दलाकडून त्वरित व प्रभावी सडेतोड कारवाई केली जाते. सरकारने केलेल्या प्रयत्नांमुळे मागील तीन वर्षांत दहशतवादी हल्ल्यांमध्ये मोठ्या प्रमाणात घट झाली आहे.
जम्मू-काश्मीरमधील मागील 3 वर्षातील युद्धविराम उल्लंघन, दहशतवादी हल्ले तसेच दहशतवादी हल्ल्यांमध्ये जखमी झालेल्या आणि मृत्यू झालेले सामान्य नागरिक, या हल्ल्यात शहीद झालेले सुरक्षा दलाचे जवान यांचा तपशील खालीलप्रमाणे आहे. : -
|
|
Type of incident
|
|
|
|
2018
|
|
2019
|
|
2020
|
|
Ceasefire violations
|
|
Incidents
|
|
2140
|
|
3479
|
|
5133
|
|
Civilian killed
|
|
30
|
|
18
|
|
22
|
|
Civilians injured
|
|
143
|
|
127
|
|
71
|
|
Security Personnel martyred
|
|
29
|
|
19
|
|
24
|
|
Security Personnel injured
|
|
116
|
|
122
|
|
126
|
|
Terrorist attacks
|
|
Incidents
|
|
614
|
|
594
|
|
244
|
|
Civilian killed
|
|
39
|
|
39
|
|
37
|
|
Civilians injured
|
|
63
|
|
188
|
|
112
|
|
Security Personnel martyred
|
|
91
|
|
80
|
|
62
|
|
Security Personnel injured
|
|
238
|
|
140
|
|
106
|
|
Terrorist killed
|
|
257
|
|
157
|
|
221
M.Chopade/S.Mhatre/P.Kor
पंतप्रधान कार्यालय
पंतप्रधानांच्या हस्ते 106 व्या भारतीय विज्ञान काँग्रेसचे जालंधरमध्ये उद्घाटन होणार
(नवी दिल्ली, 2 जानेवारी 2019
पंतप्रधान नरेंद्र मोदी येत्या 3 तारखेला पंजाबला भेट देणार आहेत.
106 व्या भारतीय विज्ञान काँग्रेसचे जालंधर येथे पंतप्रधानांच्या हस्ते उद्घाटन होईल. यावेळी पंतप्रधान उद्घाटनपर भाषणही करतील. त्यानंतर पंतप्रधान गुरूदासपूर येथे जाहीर सभेला संबोधित करणार आहेत.
विज्ञान, तंत्रज्ञान आणि नवकल्पनांना प्रोत्साहन देण्याचा पंतप्रधानांचा दृष्टीकोन असून पंतप्रधान कार्यालयाचा कार्यभार स्वीकारल्यापासून पंतप्रधान पाचव्यांदा भारतीय विज्ञान काँग्रेसला संबोधित करणार आहेत. याआधी 2015 मध्ये 102 व्या भारतीय विज्ञान काँग्रेसला, 2016 मध्ये 103 व्या, 2017 मध्ये 104 व्या 2018 मध्ये 105 व्या भारतीय विज्ञान काँग्रेसला पंतप्रधान नरेंद्र मोदी यांनी संबोधित केले आहे.
B.Gokhale/N.Chitale/P.Kor
कंपनी व्यवहार मंत्रालय
4,73,131 भारतीय कंपन्या आणि 1,065 परदेशी कंपन्यांना कंपनी फ्रेश स्टार्ट स्कीम  चा लाभ
नवी दिल्ली, 9 फेब्रुवारी 2021
कंपनी व्यवहार मंत्रालयाकडे उपलब्ध असलेल्या नोंदीनुसार, 4,73,131 भारतीय कंपन्यांनी आणि 1,065 परदेशी कंपन्यांनी त्यांचे प्रलंबित दस्तऐवज सादर करण्यासाठी कंपनीज फ्रेश स्टार्ट स्कीम , 2020 चा लाभ घेतला आहे.
केंद्रीय वित्त आणि कंपनी व्यवहार राज्यमंत्री अनुरागसिंग ठाकूर यांनी आज राज्यसभेत एका प्रश्नाच्या लेखी उत्तरात ही माहिती दिली.
कंपनी व्यवहार मंत्रालयाने दिनांक 30.03.2020 रोजी कंपनीज फ्रेश स्टार्ट स्कीम  2020, ही योजना सुरू केली. त्रुटींसंदर्भातील विवरणपत्र सादर करण्याची संधी या योजनेद्वारे देण्यात आली आहे.
विलंबित दस्तऐवज दाखल करण्यात झालेल्या दिरंगाईबद्दल या योजनेअंतर्गत माफी दिली गेली आणि कागदपत्रे दाखल करण्यास उशीर झाल्यामुळे होणाऱ्या दंड आकारणीसंदर्भात खटला आणि कारवाईपासून संरक्षण दिले जाते. 1 एप्रिल ते 31 डिसेंबर, 2020 या कालावधीत एमसीए 21 - रजिस्ट्रीमध्ये भरण्यासाठी आवश्यक असणारी कागदपत्रे, विवरणपत्रे इत्यादी भरण्यासाठी झालेल्या विलंबाबाबत कोणतेही अतिरिक्त शुल्क आकारले गेले नाही.
राज्ये आणि केंद्रशासित प्रदेशांनुसार लाभ घेतलेल्या कंपन्यांची संख्या- Annexure- A
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
वाणिज्य आणि उदयोग मंत्रालय
व्यापार धोरण मंचामुळे भारत आणि यूएसए या दोन्ही देशांसाठी सुविहित, मैत्रीपूर्ण आणि विश्वासार्ह व्यावसायिक वातावरण निर्माण झाले आहे: पीयूष गोयल
नवी दिल्ली, 12 जानेवारी 2023
भारत अमेरिका व्यापार धोरण मंचामुळे दोन्ही बाजूंच्या व्यवसायांना त्यांच्या व्यापार आणि गुंतवणुकीचा विस्तार करण्यासाठी एक सुविहित, मैत्रीपूर्ण आणि विश्वासार्ह व्यावसायिक वातावरण मिळाले आहे असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पीयूष गोयल यांनी म्हटले आहे. वॉशिंग्टन डीसी येथे तेराव्या मंत्रिस्तरीय व्यापार धोरण मंच  संवादाच्या समारोपानंतर ते आज माध्यमांना माहिती देत होते.
डब्लूटीओ विवादांचे निराकरण करणे, कोळंबीची निर्यात पुन्हा सुरू करणे, व्यवसाय व्हिसाची गती वाढवणे, लवचिक पुरवठा साखळी, डेटा प्रवाह आणि हवामानातील बदलांना संबोधित करणे या मुद्द्यांवर 13व्या मंत्रिस्तरीय टीपीएफ संवादात चर्चा करण्यात आली अशी माहिती गोयल यांनी दिली.
दोन्ही देशांनी त्यांच्यातील प्रलंबित डब्लूटीओ विवादांवर द्विपक्षीय तोडगा काढण्यावर चर्चा केली. या मुद्द्यांवर येत्या काही महिन्यांत समाधानकारक निकालाची अपेक्षा त्यांनी व्यक्त केली.
दोन्ही बाजूंच्या व्यावसायिक व्यक्तींचे स्थलांतर जलद आणि सुलभ करण्यासाठी भारताने अमेरिकेला व्यावसायिक  व्हिसा जारी करण्याची विनंती केली आहे असे त्यांनी सांगितले.
सेमीकंडक्टर, संरक्षण उत्पादन, गुणवत्ता मानकांबाबत कायदे मजबूत करणे यासारख्या क्षेत्रात स्वयंपूर्ण होण्यासाठी भारताच्या प्रयत्नांशी संबंधित इतर अनेक पैलूंवर चर्चा करण्यात आली असे ते म्हणाले. नवी दिल्ली येथे फेब्रुवारीमध्ये आयपीईएफवरील चर्चेच्या पुढील फेरीचे आयोजन भारत करणार असल्याची माहितीही त्यांनी दिली.
आपल्या भेटीदरम्यान अमेरिकी कंपन्यांच्या मुख्य कार्यकारी अधिकाऱ्यांची त्यांनी भेट घेतली. भौगोलिक क्षेत्रासंबंधितचे अवलंबित्व वैविध्यपूर्ण करण्यासाठी, स्वत:च्या उत्पादन प्रकल्पांचा विस्तार करण्यासाठी अमेरिकी उद्योग भारताकडे एक विश्वासू भागीदार म्हणून पाहत आहेत असे त्यांनी सांगितले.
बी 20 प्रतिबद्धते अंतर्गत स्टार्टअप 20 सारखे नवीन उपक्रम देखील सुरू केले जातील असे ते म्हणाले.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
पंतप्रधान कार्यालय
आपल्या देशातल्या तरुणांना सक्षम बनवणे हे सरकार करत असलेल्या कामाच्या केंद्रस्थानी आहे: पंतप्रधान नरेंद्र मोदी
नवी दिल्ली, 7 जून 2023
पंतप्रधान नरेंद्र मोदी यांनी, प्रत्येक तरुणाच्या आकांक्षा पूर्ण व्हाव्यात अशी परिसंस्था तयार करण्याच्या सरकारच्या वचनबद्धतेबद्दल माहिती देणारे लेख, ग्राफिक्स, व्हिडियो आणि माहिती सामाईक केली आहे.
पंतप्रधानांनी ट्वीट केले आहे:
“आपल्या देशातल्या तरुणांना सक्षम बनवणे हे सरकार करत असलेल्या कामाच्या केंद्रस्थानी आहे. विविध क्षेत्रांमध्ये, आम्ही एक अशी परिसंस्था तयार करण्यासाठी वचनबद्ध आहोत, जिथे प्रत्येक तरुणाच्या आकांक्षा पूर्ण होतील. #9YearsOfEmpoweringYouth”
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(